《秣陵秋晚逢陈无波吴好山两同学 其一》
清代·商盘

老柳石城秋，能生六代愁。江山如旧识，今古几清游。

书记双名士，风霜一敝裘。空思纨绮岁，谈笑脱吴钩。

作者简介：（1701—1767）浙江会稽人，字宝意，号苍雨。雍正八年进士，任编修，后出为云南元江知府，卒于顺宁。自幼工诗，才名与厉鹗并称，佳句颇多。精音律，谈吐幽默，所至名士均为之倾倒。有《质园诗集》。